התפרסם בישיבות ליטא בדרך לימודו, הוא נהג להציב "חקירה", שאלת הגיון, ולפרק את צדדיה, ומתוך הדיון לבאר את הקטע התלמודי בו עסק. "חקירות" רבות שלו התפרסמו ונידונו בישיבות באירופה לפני מלחמת העולם השנייה. כל כתביו אבדו, ושלושת כרכי חידושיו על התלמוד הבבלי נדפסו לפי תדפיסי סטנסיל שהתפרסמו בשעת אמירתם בישיבת טלז, שנכתבו על ידי תלמידים וקיבלו את אישורו.
הוא נפטר בקובנה בח' בחשוון תרצ"א, 30 באוקטובר 1930, חודשים ספורים לאחר שלקה בהתקף לב, ממנו לא התאושש.
אלי כהן (חבר הכנסת)
חיים טלזר
חיים מטלז
אלי כהן (פוליטיקאי, 1972)
אלי (אליהו) כהן (נולד ב-3 באוקטובר 1972, כ"ה בתשרי ה'תשל"ג) הוא חבר כנסת מטעם מפלגת "הליכוד". בעבר שימש כשר הכלכלה והתעשייה, שר המודיעין וחבר הקבינט המדיני-ביטחוני וכיושב ראש ועדת הרפורמות. הוא רואה חשבון במקצועו, וכיהן בתפקידים בכירים במגזר העסקי.
קורות חיים.
אלי כהן נולד וגדל בחולון, בן לדוד ושושנה. את שירותו הצבאי עשה בחיל האוויר והשתחרר בדרגת רס"ן. בתקופת שירותו למד וסיים תואר ראשון בחשבונאות באוניברסיטת תל אביב, תואר ראשון נוסף בניהול וכלכלה ב ותואר שני במנהל עסקים, במגמת מימון וחשבונאות, באוניברסיטת תל אביב. מאוחר יותר שימש כמרצה באוניברסיטת תל אביב בתחומי הניהול, המימון והחשבונאות.
בשנת 2000, לאחר שחרורו מצה"ל, החל לעבוד כרואה חשבון בחברת BDO זיו האפט, כראש התחום הכלכלי במחלקה המקצועית. בשנת 2003 הצטרף לחברת דירוג האשראי "S&amp;P מעלות".
בשנת 2007 מונה לסמנכ"ל בחברת הכשרת הישוב. במסגרת תפקידו היה אחראי על ההתנהלות השוטפת של החברות בקבוצה וכיהן כדירקטור בכל החברות בקבוצה.
פעילות פוליטית.
את פעילותו הפוליטית החל בסניף הליכוד בחולון. בשנת 2015, לקראת הבחירות לכנסת העשרים, שובץ במקום השמיני ונבחר מטעם מפלגת כולנו לכנסת העשרים. בחודש יולי 2015 מונה לעמוד בראש ועדה פרלמנטרית העוסקת בחוקים ייעודיים המועברים אליה מוועדת הכנסת. הוועדה כונתה "ועדת הרפורמות".
במסגרת ועדת הרפורמות העביר כהן חוקים מרכזיים בהם הרפורמה בבנקים, הרפורמה הכלכלית המהותית שנחקקה בכנסת ה-20, הרפורמה במכון התקנים, הקמת רשות הון עצמאית, הקמת הרשות הממשלתית להתחדשות עירונית, תיקון חוק התכנון והבנייה (שבס-כחלון), חוק קרנות הריט למתן תמריצים להקמת קרנות נדל"ן ועוד.
קידם שורה של הצעות חוק פרטיות, בהן הצעת חוק להנהגת חובת פנסיה לעצמאים, שעברה בקריאה טרומית והפכה להצעה ממשלתית שאושרה כחלק מחוק ההסדרים; הצעת חוק להגדלת ההנחה לזכאי דיור ציבורי; הצעת חוק לבניית דירות קטנות בנות שלושה חדרים; הצעת חוק לפיצול דירות ועוד.
כהן נבחר ארבע פעמים ברציפות, בשנים 2015, 2016, 2017 ו-2018 לאחד מ-100 המשפיעים על הכלכלה הישראלית בדירוג השנתי של מגזין דה מרקר. ובשנים 2016, 2018 ו-2019 נבחר לאחד מ-100 המשפיעים על הכלכלה הישראלית בדירוג השנתי של עיתון "מעריב".
בשנת 2016 נבחר כהן לאיש השנה בנדל"ן, על רקע קידום תחום ההתחדשות העירונית בכלל והחוק להקמת הרשות הלאומית להתחדשות עירונית בפרט. ב-2018 הוצב במקום ה-76 ברשימת 100 המשפיעים השנתית של TheMarker.
שר הכלכלה והתעשייה.
ב-23 בינואר 2017 מונה לשר הכלכלה והתעשייה.
בחודש פברואר 2018 אושרה בקריאה שנייה ושלישית רפורמה בחוק התקנים אותה הוביל השר כהן ועל פיה התקנים הרשמיים יאומצו כלשונם על בסיס התקינה הבינלאומית ללא התאמות ייחודיות לישראל.
השר כהן קידם חתימה של שורת הסכמי סחר חופשיים עם קנדה, שווייץ, נורווגיה, איסלנד, אוקראינה, פנמה וליכטנשטיין, ובשנת 2017 חצה הייצוא הישראלי לראשונה את רף ה-100 מיליארד דולרים. בשנת 2018 כבר חצה הייצוא הישראלי את רף ה-110 מיליארד דולרים.
השר כהן שם דגש על חיזוק התעסוקה בפריפריה ובאוקטובר 2018 השיק את תוכנית הדגל של משרד הכלכלה והתעשייה והרשות לחדשנות, להקמת מרכזי פיתוח של חברות הייטק בפריפריה. בתקופת כהונתו נרשם אחוז האבטלה הנמוך ביותר בהיסטוריה של מדינת ישראל - 3.4% בחודש אוקטובר 2019.
בבחירות לכנסת העשרים ואחת, הוצב כהן במקום השני ברשימת כולנו ונבחר לכנסת. לקראת הבחירות לכנסת העשרים ושתיים, התאחדה מפלגת כולנו עם הליכוד. כהן הוצב במקום ה-15 ברשימת הליכוד ונבחר לכנסת. בבחירות לכנסת העשרים ושלוש הוצב במקום ה-14 ברשימת הליכוד ובבחירות לכנסת העשרים וארבע הוצב במקום ה-12 ברשימת הליכוד ונבחר לכנסת.
חבר הקבינט המדיני-ביטחוני.
ב-13 במאי 2019 מונה כהן לחבר בקבינט המדיני-ביטחוני.
שר המודיעין.
ב-17 במאי 2020 במסגרת ממשלת ישראל השלושים וחמש מונה כהן לשר המודיעין. במסגרת תפקידו פעל, בין השאר, לחיזוק היחסים עם מדינות אפריקה, ובחודש ינואר 2021 היה לשר הישראלי הראשון שערך ביקור רשמי בסודאן. יחד עם משלחת שכללה בכירים במשרד המודיעין ובמל"ל, הוא נפגש עם נשיא סודאן עבד אל-פתאח אל-בורהאן, עם שר ההגנה של סודאן יאסין איברהים, ובכירים נוספים. בנוסף, במשרד המודיעין יזם השר כהן הקמת חממות טכנולוגיות בפריפריה, וקידם את תוכנית ממריאות המעודדת בני ובנות נוער מהפריפריה החברתית והגאוגרפית
לשירות ביחידות הסייבר והטכנולוגיה במוסד, שב"כ וצה"ל.
בכנסת ה-24.
מכהן כחבר הכנסת בסיעת הליכוד, באופוזיציה. ב-10 באוגוסט 2022 הגיע בפריימריז של הליכוד למקום השני, ושובץ במקום השלישי ברשימה לכנסת.
חיים אישיים.
נשוי לענת, מורה בבית ספר יסודי. לזוג יש בן ושלוש בנות והם מתגוררים בחולון.
אוגוסט השלישי, מלך פולין
אוגוסט השלישי (הסקסוני), מלך פולין (פולנית: August III Sas;) היה מלך פולין והדוכס הגדול של ליטא החל מ-30 ביוני 1734, הנסיך הבוחר מסקסוניה החל מ-11 בפברואר 1733 תחת שם פרידריך אוגוסט השני.
התואר המלא.
תוארו המלא בלטינית: "Augustus tertius, Dei gratia rex Poloniae, magnus dux Lithuaniæ, Russiæ, Prussiæ, Masoviæ, Samogitiæ, Kijoviæ, Volhiniæ, Podoliæ, Podlachiæ, Livoniæ, Smolensciæ, Severiæ, Czerniechoviæque, nec non-hæreditarius dux Saxoniæ et princeps elector".
תוארו המלא בעברית: "אוגוסט השלישי, מלך פולין בחסדו של האל, הדוכס הגדול של ליטא, רוסיה, פרוסיה, מזוביה, סמוגיטיה, קייב, ווהלין, פודוליה, פודלסקיה, ליבוניה, סמולנסק, צ'רניהיב והדוכס היורש והנסיך הבוחר של סקסוניה".
ביוגרפיה.
פרידריך אוגוסט נולד ב-7 באוקטובר 1696 בדרזדן, והיה בנו החוקי היחיד של אוגוסט השני וכריסטיאנה אברהרדינה מברנדנבורג-ביירוית, בתם של כריסטיאן ארנסט, מרקיז ברנדנבורג-ביירוית וסופיה לואיזה מוירטמברג. פרידריך אוגוסט חונך על ידי אמו כריסטיאנה, שגידלה אותו כפרוטסטנטי. בזמן טיולו ב-1712 בגרמניה, צרפת ואיטליה הוא המיר בסתר את דתו לקתוליות במטרה לרשת את מלכות פולין מאביו. הוא גילה את דבר המרתו ב-1717, מה שגרם לאי שביעות רצון מצד האצולה הפרוטסטנטית בסקסוניה.
בשנת 1733 מת אביו אוגוסט השני, מלך פולין, ופרידריך אוגוסט ירש את נסיכות הבוחר מסקסוניה. לעומת זאת בפולין פרצה מלחמת הירושה הפולנית, עקב נסיונותיו של לואי החמישה עשר, מלך צרפת להכתיר שוב את סטניסלאב לשצ'ינסקי למלך פולין. אולם לבסוף הוכתר אוגוסט השלישי למלך פולין, בסיוע האימפריה הרוסית והאימפריה הרומית הקדושה, אשר ניצחו את ממלכת צרפת בשנת 1738.
אוגוסט בילה את רוב זמנו בציד, אופרה, ואיסוף יצירות אמנות, וכמעט לא ביקר בפולין.
לאחר מותו ב-5 באוקטובר 1763 בנו פרידריך כריסטיאן ירש את תפקידו בתור הנסיך הבוחר מסקסוניה, ואילו את כתר פולין קיבל סטניסלאב פוניאטובסקי, אחרון מלכי פולין והדוכסים הגדולים של ליטא.
משפחתו.
בשנת 1719 התחתן אוגוסט עם מריה יוזפה מאוסטריה, בתם של יוזף הראשון, קיסר האימפריה הרומית הקדושה ווילהלמינה אמליה מבראונשווייג, ממנה נולדו לו 15 ילדים:
קוזיאטין
קוזיאטין (באוקראינית: Козятин) היא עיר במחוז ויניצה אוקראינה.
היסטוריה.
העיר הוקמה כמושבם של סוללי מסילת הרכבת באמצע השני של המאה ה-19. ב-1905 פועלי הרכבת המקומיים לקחו חלק פעיל במהפכת 1905, ודוכאו קשות על ידי המשטרה הרוסית.
בין 15 ביולי 1943 ל-28 בדצמבר 1943 הייתה קוזיאטין תחת כיבוש גרמני.
יהודי העיר.
בין מלחמות העולם נמנו בעיר כ-2,650 יהודים, ובתקופה הסובייטית פעלו בה קולחוז יהודי, מועצה יהודית ממלכתית ובית ספר יידי. רבים מיהודי העיר עבדו בסדנאות הרכבת בעיר ובמפעלי התעשייה שהוקמו בה.
עם כיבוש העיר בידי הגרמנים במהלך מבצע ברברוסה, רצחו בה אלו בו ביום 385 יהודים. כעבור מספר שבועות רוכזו יהודי העיר שלא הספיקו להימלט ממנה בגטו בן שלושה רחובות שהוקם בה, ממנו נלקחו מדי יום לעבודות כפייה.
ב-4 ביוני 1942 פשטו על הגטו שבעיר שוטרים גרמנים ואוקראינים, והעבירו את למעלה מ-500 יושביו למחנה שבויים סמוך, תוך ירי במנסים להימלט. למעט כ-30 יהודים שעברו סלקציה, נרצחו כל היהודים בבורות ירי ליד הכפר טלימונובקה. יתר היהודים נרצחו בדצמבר 1942, תוך מצוד אחר יהודים נוספים מהעיר שהסתתרו בה ויהודים מהעיר סמהורודוק.
The Desired Effect
The Desired Effect הוא אלבום האולפן השני של הזמר האמריקאי ברנדון פלאוורס, סולן להקת הקילרס, כאמן יחיד. האלבום יצא לאור ב-15 במאי 2015. האלבום הוקלט ב-Battle Born Studios שבנבדה, והופק על ידי אריאל רכטשיד ופלאוורס.
האלבום הגיע לפסגת מצעד האלבומים של בריטניה לאחר שמכר 31,077 עותקים בשבוע הראשון להוצאתו, והיה לאלבום הסולו השני של פלאוורס שהגיע לפסגת מצעד זה.
ביקורות.